

ที่ มท 0810.7/ว  กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

มีนาคม 2565

เรื่อง การดำเนินการตามพระราชกฤษฎีกาการกำหนดให้ผู้รับใบอนุญาตชำระค่าธรรมเนียมการต่ออายุใบอนุญาตแทนการยื่นคำขอต่ออายุใบอนุญาต พ.ศ. 2564

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 1401 ลงวันที่ 1 กรกฎาคม 2564

สิ่งที่ส่งมาด้วย 1. QR Code แบบฟอร์มการรายงานผลการดำเนินการตามพระราชกฤษฎีกาฯ จำนวน 1 ฉบับ

2. QR Code กลุ่มไลน์เพื่อติดตามการดำเนินการ จำนวน 1 ฉบับ

ตามที่กรมส่งเสริมการปกครองท้องถิ่น ได้ขอความร่วมมือจังหวัดแจ้งองค์กรปกครองส่วนท้องถิ่นทราบและถือปฏิบัติตามพระราชกฤษฎีกาการกำหนดให้ผู้รับใบอนุญาตชำระค่าธรรมเนียมการต่ออายุใบอนุญาต แทนการยื่นคำขอต่ออายุใบอนุญาต พ.ศ 2564 รายละเอียดตามหนังสือที่อ้างถึง นั้น

กรมส่งเสริมการปกครองท้องถิ่นได้รับแจ้งจากสำนักงาน ก.พ.ร. จะดำเนินการติดตาม ผลการดำเนินการตามพระราชกฤษฎีกาดังกล่าว เพื่อปรับปรุงให้สามารถอำนวยความสะดวกให้กับผู้ประกอบการและประชาชนตามเจตนารมณ์ของพระราชกฤษฎีกาดังกล่าว ขอความร่วมมือจังหวัดดำเนินการ ดังนี้

1. แจ้งองค์กรปกครองส่วนท้องถิ่นรายงานผลการดำเนินการตามพระราชกฤษฎีกา การกำหนด ให้ผู้รับใบอนุญาตชำระค่าธรรมเนียมการต่ออายุใบอนุญาตแทนการยื่นคำขอต่ออายุใบอนุญาต พ.ศ. 2564 ขององค์กรปกครองส่วนท้องถิ่น โดยมีประเด็น ดังนี้

(1) สถิติการให้บริการ

(2) การพัฒนาช่องทางการชำระค่าธรรมเนียมเพิ่มเติมตามที่กฎหมายกำหนด

(3) ปัญหาและอุปสรรคในการดำเนินการ

ผ่านแบบฟอร์มรายงาน Google Form ภายในวันที่ 22 เมษายน 2565 เพื่อสำนักงาน ก.พ.ร. จะได้รวบรวมและวิเคราะห์ผลเพื่อนำเสนอคณะกรรมการพัฒนาระบบราชการต่อไป

2. ให้ผู้รับผิดชอบของสำนักงานส่งเสริมการปกครองท้องถิ่นจังหวัดเข้าร่วมกลุ่มไลน์เพื่อติดตาม การดำเนินการขององค์กรปกครองส่วนท้องถิ่นให้เป็นไปตามระยะเวลาที่กำหนด

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา สำหรับจังหวัดชลบุรี ให้แจ้งเมืองพัทยาด้วย

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. ........................................

ผอ.กพส. .....................................

ผอ.กง.บด. ..................................

จนท. ...........................................

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 02 241 9000 ต่อ 2322 โทรสาร 02 241 6956

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวชนเนษฎ์ แก้วพุฒ โทร. 09 5669 3645

สิ่งที่ส่งมาด้วย 1

**แบบฟอร์มการรายงานผลการดำเนินการตามพระราชกฤษฎีกาการกำหนดให้ผู้รับใบอนุญาตชำระค่าธรรมเนียมการต่ออายุใบอนุญาต แทนการยื่นคำขอต่ออายุใบอนุญาต พ.ศ 2564**



<https://qrco.de/bcqcIm>

สิ่งที่ส่งมาด้วย 2

**กลุ่มไลน์สำหรับติดตามการรายงานผลการดำเนินการตามพระราชกฤษฎีกาการกำหนดให้ผู้รับใบอนุญาตชำระค่าธรรมเนียมการต่ออายุใบอนุญาต แทนการยื่นคำขอต่ออายุใบอนุญาต พ.ศ 2564**

**(สำหรับสำนักงานส่งเสริมการปกครองท้องถิ่นจังหวัด)**

****

<http://line.me/ti/g/vulXXSpFsP>